钦定古今图书集成/历象汇编/岁功典/第076卷 > 《广西志书》 > 送江丞相九日礼启 宋文天祥
## 钦定古今图书集成/历象汇编/岁功典/第076卷 > 《广西志书》 > 送江丞相九日礼启 宋文天祥

宴龙山九九之节，夙侈雄藩；开鹤林七七之花，今逢
真宰。风清六纛，霜肃九州。恭惟某官，赤舄元圭，雕戈
锡盾。酌长沙酒，快春水之晓行；赋《北门》诗，喜秋花之
晚看。小驰戏马，重补衮龙。某记影星垣，惊心飙馆。跂
芙蓉之顷，想千乘之登高；折茱萸之房，为三公而特
寿。